stanford-oval/wikipedia huggingface dataset:
אמה (סרט, 2020)
הפקה > צילומים

צילומי הסרט החלו ב-18 במרץ 2019.
הפקה > שם הסרט

הבמאית הסבירה כי לנקודה בסוף שם הסרט יש תפקיד: באנגלית, למילה Period יש כפל משמעויות: משמעות אחת היא 'נקודה' כסימן פיסוק, והמשמעות השנייה היא 'תקופה' מבחינה היסטורית, באופן שהנקודה מדגישה שהסרט הוא יצירה תקופתית.
הפצה

הסרט עלה לאקרנים בבריטניה ב-14 בפברואר 2020, בסמוך ליום האהבה, ועלה לאקרנים בארצות הברית ב-21 בפברואר 2020. בישראל, הסרט התעתד לעלות לאקרנים ב-12 במרץ 2020, טרם ההחלטה לסגור לסגור את בתי הקולנוע בעקבות התפרצות מגפת הקורונה בישראל.
ביקורות

באתר הביקורות "Rotten Tomatoes", הסרט קיבל את הציון 87%, בהתבסס על 99 ביקורות, עם ממוצע משוקלל של 7.01/10. הקונצנזוס כתב כי "עיבודים אחרים עשויים לעשות עבודה טובה יותר בתפיסה עקבית ברוחו של חומר המקור הקלאסי, אך מעריציה של ג'יין אוסטין עדיין יהנו מהסרט הזה." באתר הביקורות "Metacritic הסרט זכה לציון ממוצע משוקלל של 69 מתוך 100, בהתבסס על 31 ביקורות, דבר המציין "ביקורות חיוביות בדרך כלל".
הערות שוליים

↑  Kit, Borys (October 25, 2018). "Anya Taylor-Joy to Star in Jane Austen Adaptation 'Emma' (Exclusive)". The Hollywood Reporter. Retrieved October 29, 2018.
↑  D'Alessandro, Anthony (December 20, 2018). "Johnny Flynn Joins Focus Features-Working Title's 'Emma'". Deadline Hollywood. Retrieved March 2, 2019.
↑  Grater, Tom (March 21, 2019). "Bill Nighy, Mia Goth, Josh O'Connor, Callum Turner board 'Emma' for Working Title, Blueprint (exclusive)". Screen International. Retrieved March 21, 2019.
↑  "Alexandra Byrne". Independent Talent. Retrieved 2019-05-14.
↑  "Production Weekly" (PDF). Production Weekly. No. 1123. December 20, 2018. p. 19. Retrieved January 28, 2019.
↑  de Wilde, Autumn (March 18, 2019). "DAY ONE of production complete". Instagram.com. Retrieved March 19, 2019. "I am thrilled to announce that I am directing Jane Austen’s ”Emma” starring @anyataylorjoy for @focusfeatures @workingtitlefilms & @blueprint.pictures // screenplay by eleanorcatton // photo by @anyataylorjoy // @emmafilm // “Emma Woodhouse, handsome, clever, and rich, with a comfortable home and happy disposition, seemed to unite some of the best blessings of existence; and had lived nearly twenty-one years in the world with very little to distress or vex her.” // #emma #hansomecleverandrich"
↑  Carr, Flora (February 14, 2020). Emma. director Autumn de Wilde explains the film’s unusual punctuation. Radio Times
↑  אורון שמיר, ‏״אמה.״, סקירה (וגם למה ״קלולס״ הוא עדיין העיבוד האולטימטיבי לספרה של ג'יין אוסטן), באתר "סריטה", 16 ביולי 2020
↑  "Emma". Launching Films. Retrieved August 22, 2019.
↑  "Emma. (2020)". Rotten Tomatoes. Retrieved February 23, 2020.
↑  "Emma. Reviews". Metacritic. Retrieved February 23, 2020.
אמילי רטקאוסקי

| --- | --- |

רטקאוסקי כאורחת בטקס פרסי האמי, 2016
 לידה:  7 ביוני 1991 (בת 33) וסטמינסטר, הממלכה המאוחדת 
 שם במה:  אמרטה - emrata   ידועה בשל וידאו קליפ לשיר "Blurred Lines" של רובין ת'יק  סרט הקולנוע "הפמליה"
 שם לידה:  Emily O'Hara Ratajkowski 
 מדינה:  ארצות הברית ארצות הברית
 תקופת הפעילות:  מ-2004
 מקום לימודים:  אוניברסיטת קליפורניה בלוס אנג'לס  אקדמיית סן-דייגיטו 
 בן זוג:  סבסטיאן בר-מקלארד (2018–2022)
 מספר צאצאים:  1 
 https://www.emrata.com
 פרופיל ב-IMDb
 
אמילי או'הרה רטקאוסקי (באנגלית: Emily O'Hara Ratajkowski; נולדה ב-7 ביוני 1991), המוכרת בתקשורת גם בראשי התיבות אמרטה (emrata), היא דוגמנית ושחקנית אמריקאית-יהודייה.
ביוגרפיה

רטקאוסקי נולדה בווסטמינסטר, לונדון, אנגליה שבממלכה המאוחדת כבת יחידה להוריה, קתלין אן בלג'לי וג'ון דייוויד "ג'יי.די" רטקאוסקי. הוריה נפגשו כאשר שניהם עבדו באותו בית ספר תיכון בסן דייגו, קליפורניה, אביה הוא מורה לאמנות ואמהּ היא מורה לאנגלית. בזמן לידם בתם, הוריה היו לא נשואים. היא מתארת את אמהּ כ"פמיניסטית ואינטלקטואלית". המשפחה התגוררה בבלומסברי בלונדון לפני שהתיישבו בסן דייגו, קליפורניה כאשר רטקאוסקי הייתה בת חמש. נכון ל-2011 אמהּ מלמדת באקדמיה היהודית בסן דייגו.
ראטייקובסקי היא ממוצא אנגלי, אירי, פולני, גרמני, ופולני-יהודי. אביה גדל כקתולי, ואילו אמהּ גדלה כיהודייה.
קריירה > דוגמנות

רטאקובסקי החלה לדגמן בשנת 2004 ופרצה לתודעה הציבורית בווידאו קליפ לשיר "Blurred Lines" של רובין ת'יק שזכה לתואר שיר השנה של 2013 במדינות רבות. בקליפ הלא-מצונזר הופיעה בעיקר כשלגופה רק חוטיני ביחד עם שתי דוגמניות אחרות באותה תלבושת, ובכך הפכה לסמל מין. רטקאוסקי הופיעה גם בווידאו קליפים אחרים, בהפקות אופנה שונות, וכיכבה על שערי מגזינים נודעים ברחבי העולם.
נבחרה להופיע במהדורת 2014 של גיליון בגדי הים של ספורטס אילוסטרייטד.
קריירה > משחק

בשנים 2009–2010 שיחקה בקומדיית המצבים "iCarly" של ניקלודיאון, בתפקיד משני.
שיחקה בסרטו של דייוויד פינצ'ר "נעלמת" (המבוסס על ספר בעל אותו שם) שיצא לאקרנים בשנת 2014, שיחקה לצידו של זאק אפרון בסרט "אנחנו החברים שלכם" משנת 2015.
בנוסף ב-2015 שיחקה בסרט הקולנוע "הפמליה", המהווה המשך לעלילת הסדרה באותו שם.
בשנת 2018 שיחקה בסרט הקומי "מרגישה פצצה". באותה שנה שיחקה לצדו של אהרון פול בסרט המתח "הבית".
חיים אישיים

בספטמבר 2014, רטקובסקי הייתה קורבן של גל הפריצה ההמונית לחשבונות iCloud ונחשפו מספר תמונות עירום שלה ברשת.
רטקאוסקי גייסה כספים והופיעה בסרטון פרסומת קצר לקידום בריאות מינית של ארגון הפדרציה להורות מתוכננת באמריקה.
בדצמבר 2014, Us Weekly אישרה שהיא החלה לצאת עם ג'ף מגיד, מוזיקאי. בתחילת 2018, נפרדו הזוג.
ב-23 בפברואר 2018, רטאייקובסקי הודיעה באינסטגרם כי נישאה בניו יורק לשחקן והמפיק סבסטיאן בר-מקלארד, בן זוגה מזה מספר שבועות. הזוג התגוררו בשכונת נוהו שבמנהטן ובלוס אנג'לס. ב-26 באוקטובר 2020, ראטאיקובסקי אישרה שהיא בהריון בראיון למגזין ווג שכתב על כך שהיא ובן זוגה לא רצו לדון במין ילדם. היא ילדה את בנם ב-8 במרץ 2021. ביולי 2022, רטאיקובסקי ובר-מקלר נפרדו. בספטמבר, היא הגישה תביעת גירושין.
פילמוגרפיה > קולנוע

| שנה | סרט | תפקיד |
| --- | --- | --- |
| 2005 | A Year and a Day | ילדה |
| 2014 | נעלמת | אנדי פיצג'רלד |
| 2015 | הפמליה | בתפקיד עצמה |
| 2015 | אנחנו החברים שלכם | סופי |
| 2018 | Cruise | ג'סיקה ויינברג |
| 2018 | מרגישה פצצה | מלורי |
| 2018 | באפילה | ורוניקה |
| 2018 | הבית | קאסי |
| 2019 | לשקר ולגנוב | אליס |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009–2010 | iCarly | טשה, בת זוג של גיבי | 2 פרקים |
| 2015 | אוצרות שלפני המוות (אנ') | הסוכנת דיי | 3 פרקים |
| 2016 | איזי | אליסון | פרק: "Art and Life" |
| 2023 | ההיסטוריה המטורפת של העולם – חלק 2 | מריה מגדלנה הלבנה | פרק: "VIII" |
| TBA | Too Much |  | סדרת טלוויזיה עתידית של נטפליקס |
הערות שוליים

1 2  https://fashionforward.mako.co.il/industry/itgirls/228509/
1 2  https://www.instagram.com/emrata/
↑  Marquina, Sierra and Brody Brown (11 בדצמבר 2014). "Emily Ratajkowski, Gone Girl Actress, Dating Musician Jeff Magid -- Get All the Details!". Us Weekly. נבדק ב-16 במאי 2016. {{cite web}}:  (עזרה)
↑  "Emily Ratajkowski no longer living with her boyfriend in L.A., sources say". Daily News. 5 בינואר 2018. נבדק ב-16 בפברואר 2018. {{cite web}}:  (עזרה)
↑  Turner, Mariel (פברואר 23, 2018). "Emily Ratajkowski reveals surprise marriage to new boyfriend". MSN. אורכב מ-המקור ב-פברואר 26, 2018. נבדק ב-פברואר 24, 2018.
↑  Balsamini, Dean (2 במרץ 2019). "Emily Ratajkowski and her millionaire husband are living rent free, landlord claims". New York Post. אורכב מ-המקור ב-3 במרץ 2019. נבדק ב-6 ביוני 2021. {{cite web}}:  (עזרה)
↑  Rizzo, Laura (8 במרץ 2021). "Emily Ratajkowski Shows Off Airy California Home Any Art Lover Would Love to Live In". Life & Style. אורכב מ-המקור ב-5 בנובמבר 2019. נבדק ב-6 ביוני 2021. {{cite web}}:  (עזרה)
↑  Brisco, Elise (11 במרץ 2021). "Emily Ratajkowski welcomes 'beautiful' first child with husband Sebastian Bear-McClard". USA Today. אורכב מ-המקור ב-12 במרץ 2021. נבדק ב-6 ביוני 2021. {{cite web}}:  (עזרה)
↑  Ratajkowski, Emily (26 באוקטובר 2020). "Emily Ratajkowski on Pregnancy and Why She Doesn't Want to Reveal the Gender of Her Baby". Vogue. אורכב מ-המקור ב-10 בינואר 2021. {{cite web}}:  (עזרה)
↑  Slater, Georgia (1 באוקטובר 2021). "Emily Ratajkowski Shares First Photo of 6-Month-Old Son Sly's Face". People. {{cite journal}}:  (עזרה)
↑  Loop, Erica (11 במרץ 2021). "Emily Ratajkowski & Sebastian Bear-McClard Welcome a Son". Red Tricycle. אורכב מ-המקור ב-11 במרץ 2021. נבדק ב-6 ביוני 2021. {{cite web}}:  (עזרה)
↑  VanHoose, Benjamin (11 במרץ 2021). "Emily Ratajkowski Welcomes First Child, Sylvester Apollo, After 'Love-Filled' Birth". People. נבדק ב-6 ביוני 2021. {{cite web}}:  (עזרה)
↑  Gonzalez, Marc (14 דצמ' 2022). "Who Is Bear-McClard? Take A Look At All The Information About Sebastian Bear-Mcclard!". publicistlibrary. נבדק ב-14 דצמ' 2022. {{cite web}}:  (עזרה)תחזוקה - ציטוט: url-status (link)
↑  Tannenbaum, Emily (18 ביולי 2022). "Emily Ratajkowski and Sebastian Bear-McClard Are Getting Divorced". Glamour. נבדק ב-18 ביולי 2022. {{cite web}}:  (עזרה)
| --- | --- |
בקרת זהויות :  PLWABN: 9812677433005606  BNE: XX6080863  BnF: cb17027026x (data)  GND: 1253909946  ISNI: 0000 0004 5098 5506  LCCN: no2015088802  NKC: xx0205065  NTA: 424091054  SUDOC: 261178024  VIAF: 316745546   WorldCat (עם VIAF): 316745546
אנה בוש

| --- | --- |

"אנה בוש בסטודיו שלה" תאו ואן ריסלברג, 1893
 לידה:  10 בפברואר 1848 Saint-Vaast, בלגיה 
 פטירה:  25 בפברואר 1936 (בגיל 88) איקסל, בלגיה 
 מקום קבורה:  בית הקברות באיקסל (בריסל) 
 תקופת הפעילות:  1863–1936 (כ־73 שנים) 
 תחום יצירה:  ציור, עיצוב 
 זרם באמנות:  פוינטיליזם, אימפרסיוניזם, נאו-אימפרסיוניזם 
 הושפעה על ידי:  Isidore Verheyden 
 
אנה רוזלי בוש (בצרפתית: Anna Rosalie Boch; ‏ 10 בפברואר 1848 – 25 בפברואר 1936) הייתה מצנטית וציירת בלגית נאו-אימפרסיוניסטית ואימפרסיוניסטית. בוש נולדה במחוז אנו שבוולוניה לוויקטור בוש, מנהל המפעל לכלי חרס "וילרוי אנד בוש", וסיימה את חייה בבריסל. אחיה היה הצייר אז'ן בוש.
בציוריה הראשונים השתמשה בטכניקת הפוינטיליזם המזוהה עם הנאו-אימפרסיוניזם, ומאוחר יותר שינתה את סגנון ציוריה לאימפרסיוניזם. בוש הושפעה במיוחד מתאו ואן ריסלברג, אותו פגשה ב-"קבוצת ה-XX". בבעלותה היה אוסף ציורים אימפרסיוניסטים חשובים שכלל בין היתר את "הכרם האדום" של וינסנט ואן גוך. בוש קידמה ציירים רבים באמצעות אוספה ובאמצעים אחרים. בצוואתה, ביקשה שיימכר האוסף שלה ושהכסף ממכירתו יתרם למימון אמנים הנמצאים במצוקה כספית.
לאחר מותה נתרמו 212 מציוריה ו-219 ציורים של אמנים אחרים מהאוסף שלה לקבוצת המוזיאונים המלכותיים לאמנויות יפות של בלגיה.
גלריה

אישה קוראת תחת שושנת האלפים
La Louvriere,‏ 1910
נוף מוויר, זילנד, 1906
חופי בריטני, 1901
אם יוצאים מגיעים למקומות נפלאים!

| --- | --- |

עטיפת הספר בגרסה העברית
 מידע כללי
 מאת:  דוקטור סוס
 איורים:  דוקטור סוס
 שפת המקור:  אנגלית
 סוגה:  ילדים ונוער
 הוצאה
 הוצאה:  רנדום האוס 
 הוצאה בשפת המקור:  Random House
 תאריך הוצאה:  22 בינואר 1990
 מספר עמודים:  44
 הוצאה בעברית
 הוצאה:  כתר הוצאה לאור
 תרגום:  לאה נאור
 סדרה
 ספר קודם:  I Am NOT Going to Get Up Today! 
 הספר הבא:  Daisy-Head Mayzie 
 קישורים חיצוניים
 מסת"ב:  מסת"ב 965-07-0225-3
 הספרייה הלאומית:  001197859
 
איור מתוך הספר
אִם יוֹצְאִים מַגִּיעִים לִמְקוֹמוֹת נִפְלָאִים! (באנגלית: !Oh, the Places You'll Go, תרגום מילולי: הו, המקומות שתלך אליהם!) הוא ספר מאת דוקטור סוס. הספר יצא לאור בשנת 1990 והוא הספר האחרון שפורסם בחייו.
הספר נכתב בסגנון דומה לספרים קודמים של דוקטור סוס כגון "חתול תעלול" ו"לא רעב ולא אוהב", אך בניגוד ליצירות אלה בהן מופיעות דמויות עצמאיות, בספר זה הגיבור הוא למעשה הקורא עצמו והספר כולו כתוב בגוף שני ובלשון עתיד.
תוכן

בספר מתוארים מסעותיו העתידיים של הגיבור, מקומות שבהם הוא עובר וכן רגשות, דילמות והחלטות. המקומות והתיאורים בעלילה הם מטפורות לאירועי חיים אופייניים. לדוגמה, הגיבור מגיע למקום המתואר בצורה שלילית אשר נקרא "מקום לחכות" ובו לא עושים דבר ורק ממתינים לדברים שיקרו.
הספר מתאר תחושות התעלות לאחר הצלחות וגם התמודדות עם כישלונות, ומסתיים בנימה אופטימית ובעידוד לגיבור – שהוא למעשה הקורא - להתחיל במסע.
איורים

בדומה לספריו הקודמים של דוקטור סוס, את הספר כולו אייר המחבר בעצמו בסגנונו הייחודי. האיורים מכילים פרטים ואלמנטים רבים כגון יצורים דמיוניים ומבנים מורכבים, ומאופיין בהימנעות מקווים ישרים. לאורך כל הסיפור הדמות הראשית (המייצגת את הקורא) לבושה בפיג'מה ובמצנפת שינה צהובים.
הצלחת הספר

הספר נחשב לאחת מיצירותיו המצליחות ביותר של דוקטור סוס. עם יציאתו לאור הוא הגיע למקום הראשון ברשימת רבי המכר של הניו יורק טיימס בקטגוריית סיפורת. הוא תורגם לעשרות שפות וזכה להצלחה עולמית. כמו מרבית ספריו של סוס, הוא פונה בעיקר לילדים ולנוער, אך הוא פופולרי גם אצל קוראים בוגרים ונחשב ספר מוטיבציה בשל סגנון הלשון והשקפתו על החיים. הספר הוא מתנה פופולרית למתחילים התחלות חדשות – עובדה אשר תורמת למכירותיו לאורך השנים.
תרגום לעברית

גרסתו העברית של הספר ראתה אור בהוצאת 'כתר' כבר בשנת שבה יצא לאור הספר המקורי. תרגמה אותה לאה נאור, אשר תרגמה 34 מספרי דוקטור סוס. כמו מרבית ספריו, בשל משחקי המילים והחריזה באנגלית, התרגום לעברית אינו תמיד מילולי, אך המתרגמת הצליחה להישאר נאמנה לרעיונות של היצירה המקורית ולשמר את סגנון הכתיבה הייחודי של הסופר.
הספר זוכה להצלחה בישראל לאורך זמן, בין השאר בשל היותו מתנה סמלית למשתחררים מצה"ל, לקראת טיול אחרי צבא או אירועים אחרים המהווים יציאה לדרך חדשה.
אנטיפטרוס מצידון

אַנְטִיפַּטְרוֹס מצידון (ביוונית: Αντίπατρος ο Σιδώνιος; המחצית השנייה של המאה ה-2 לפנה"ס) היה מחבר אפיגרמות יווני שנולד בעיר צור ופעל כנראה בצידון.
האפיגרמות שלו נכתבו ברובן בצורת כתובות על גבי מצבות קבורה או חפצים המוקדשים לאלים. הן מצטיינות במשקל מדויק, וסיגנונן מושפע מן הרטוריקה של התקופה, שבה נהגו להשתמש במשפטים ארוכים ובשפה מליצית עם הרבה חידושי לשון נועזים. האפיגרמות של אנטיפטרוס שימשו דוגמה למחברי אפיגרמות שבאו אחריו ונכללו באוסף של מֶלֶאַגְרוֹס מגַדַרָה. כמה מהן הגיעו לידינו באמצעות האנתולוגיה היוונית.
הערות שוליים

↑  הגיית השם ביוונית: אנטיפטרוס הוֹ סידוֹניוֹס.
↑  אנטיפטרוס, האנציקלופדיה העברית ד, חברה להוצאת אנציקלופדיות בע"מ, תשי"ב, עמ' 488
| --- | --- |
בקרת זהויות :  NLI: 987007362210405171  BIBSYS: 95005706  BNE: XX5202454  BnF: cb15086588k (data)  GND: 118645358  ICCU: RMLV224017  ISNI: 0000 0000 1338 3478  LCCN: n2001040824  NTA: 069753849  RERO: 02-A013328452  SUDOC: 121454401  VIAF: 15563038   WorldCat (עם VIAF): 15563038 
ערך זה הוא קצרמרבנושא משוררים ובנושא יוון העתיקה. אתם מוזמנים לתרום לוויקיפדיה ו.
אם לאם בקהילה

אם לאם בקהילה היא תוכנית תמיכה וליווי, המיועדת לאימהות בשנה הראשונה לאחר לידה. מערך התמיכה מורכב מרכזות אזוריות שתפקידן הוא ניהול מערך של מתנדבות: אימהות ותיקות, אשר עוברות הכשרה ולאחר מכן מלוות באופן אישי את האימהות החדשות. "אם לאם בקהילה" היא גם תוכנית למידה, אשר מנוהלת ויושבת במכללת אורנים, בתוך מערך "שדמות" – מרכז למנהיגות בקהילה.
התוכנית

העשייה של "אם לאם בקהילה", מורכבת ממספר צירים:
שיתוף פעולה עם מועצות מקומיות ועיריות, לצורך ניהול התוכנית והכנסת התוכנית לאזורים נוספים.
הכשרת רכזות חדשות, לצד קורס שנתי.
ליווי רכזות ותיקות.
עשייה מול גורמים ציבוריים, משרדי ממשלה ואנשי תקשורת – מתוך רצון להרחיב את העשייה בנושא אימהות בחברה הישראלית.
התוכנית "אם לאם בקהילה", הוקמה על ידי דפנה נוימן מדריכת הכנה ללידה, ובשיתוף עם נועה ברקת, מנחת קבוצות לאימהות, יועצת ביוגרפית ועורכת ספרים, מחברת הספר "מבטן ומלידה". התוכנית הוקמה בשנת 2002 כתוכנית פרטית ובשנת 2004 עברה התוכנית ל"אורנים - המכללה האקדמית לחינוך", כתוכנית קהילתית המתקיימת ברמה מוניציפלית.
התוכנית היא תוכנית קהילתית לליווי אימהות לאחר לידה. במסגרת התוכנית קיימים שני צירים תמיכה:
אימהות ותיקות תומכות באימהות צעירות בקהילתן. המתנדבות, שעוברות הכשרה ייעודית, פוגשות את היולדת בביתה כשעתיים בשבוע, במשך שלושה חודשים ועד שנה.
בית פתוח. מסגרת של מפגשים שבועיים, בקבוצות הפתוחות לקהל של אימהות.
את התוכנית מקימות ומפעילות רכזות "אם לאם בקהילה", שעברו הכשרה בשדמות. כל רכזת מקיימת קורס להכשרת מתנדבות באזור שלה, הקורס מלווה ומסובסד על ידי הרשויות המקומיות.
התוכנית מתקיימת ביישובים והמועצות האזוריות הבאות: כפר קרע, כרמיאל, מועצה אזורית משגב, מועצה אזורית מנשה, מועצה אזורית מטה אשר, מועצה אזורית עמק חפר, נתניה, מועצה אזורית עמק הירדן, עמק המעיינות, קדומים, ראשון לציון ורעננה, מועצת מטה בנימין.
מטרת התוכנית

להוביל לשינוי חברתי במקומן של אימהות בחברה הישראלית, לאפשר לאימהות לצמוח ולגדול מתוך חוויית האימהות השלמה שלהן. 
העשייה של "אם לאם בקהילה", מתמקדת בשני עקרונות:
לנפץ את מיתוס האם המושלמת, ולאפשר שיח על חוויית האימהות על כל גווניה.
ליצור קהילה תומכת באימהות. להעביר את האחריות על האימהות לכתפי החברה, הממשלה והקהילה. ובתוך כך להעלות את ערך ה"אימהות" כתפקיד.
הפעילות של "אם לאם בקהילה" מכוונת לשבירת קשר השתיקה לגבי קשיים וחוויות שעוברות אימהות בשנה הראשונה לחיי התינוק שלהם. כמו כן ליצירת מרחב לגיטימי ומוגן עבור אימהות. במסגרת התוכנית מתאפשר מפגש בין נשים שונות בקהילה, המאפשר שיח פתוח על חוויית האימהות. זהו מפגש שחוצה הבדלי גיל, מוצא תרבותי, השכלה, מצב כלכלי וכו'.
המודלים התאורטיים על פיהם פועלת התוכנית

התוכנית נותנת מענה למציאות הקיימת בחברה הישראלית. אין אמירה אחת איך נכון להיות אמא אלא הצגת תפיסות שונות ומתן לגיטימיות לכל חוויה שעולה.
מודלים לדוגמה:
אמא טובה דיה: ויניקוט טבע את המונח "אמא טובה דיה" כדי לתאר אם המספקת את צורכי תינוקה, תוך ניסיון להבין וללמוד את התינוק שלה. עצם המאמץ והניסיון להבין את התינוק הוא המשמעותי. מתוך הבנה שזה אנושי לטעות לעיתים.
הולדתה של אם: דניאל סטרן מתאר את החוויה הפנימית והפרטית של האם. האימהות מהווה שינוי מהותי עבור האישה. היא מפתחת הלך רוח מחשבתי סביב תפקידה כאם וסביב האחריות שלה. סטרן מתאר את השינויים בעקבות האימהות: ביחס של האישה לעצמה, בזוגיות, במערכות קשרים, היחס של הסביבה אל האם ולהפך ובעבודה. סטרן מציג את נקודת המבט של האם, את החוויות והתנפצות החלומות שאולי נרקמו במהלך ההיריון.
מלאני קליין: תאוריית יחסי אובייקט – קליין הדגישה את תרומתם של הקשרים עם דמויות מטפלות- בדרך כלל האם, להתפתחותו הנפשית של התינוק. התנסויות אלה מעצבות את תפיסתו העצמית ומהוות בסיס להתפתחות נפשית תקינה.
שבירת מיתוס האימהות: הציפייה מאימהות היא שתהיינה תמיד נגישות ומסורות עבור ילדיהן, תספקנה את צורכיהם ואף יזהו את הצורך לפני שהילד חש בחסרונו. "מיתוס האמא המושלמת" מעצים, לכאורה, את האימהות, אך בפועל הוא מבטל את חופש הבחירה של נשים. מכיוון שלא משנה איזו אמא את בוחרת להיות - כזאת שיוצאת לעבוד או כזאת שנשארת עם ילדיה, התוצאה תהיה כישלון. 
אף אדם אינו מושלם ואינו יכול לספק את כל צרכיו של האחר. מיתוס "האמא המושלמת" יוצר ציפייה בלתי אפשרית מאימהות, אשר מובילה לשיפוט ואשמה. האימהות מצויות במבחן בלתי פוסק של החברה הקרובה והמעגל הרחב יותר; גם האמא בוחנת ושופטת את עצמה על פי סטנדרטים שאינם אפשריים.
"מיתוס האימהות" מייצר תחרותיות בין אימהות, מוריד את הערך של תפקיד האימהות, מעצים את הילדים, ומסיר את האחריות מהאבות ומהמדינה. 
מודלים אלו, מהווים דוגמה למגוון הרחב של התפיסות אשר נלמדות במסגרת הקורס של הרכזות ומהווים בסיס לידע שמועבר למתנדבות.
ראו גם

דיכאון סב לידתי
הערות שוליים

↑  2004 משחק ומציאות, דונלד וויניקולט
↑  1998 הולדתה של אם, דניאל סטרן ועמיתים
↑  2004 The mommy myth: the idealization of motherhood and how it has undermined women, Douglas, S. J., & Meredith, M. W.
אני זלאטן איברהימוביץ'

| --- | --- |

 מידע כללי
 מאת:  זלאטן איברהימוביץ' ודייוויד לגרקרנץ
 שפת המקור:  שוודית
 סוגה:  אוטוביוגרפיה
 הוצאה
 הוצאה:  Albert Bonniers Förlag, ספרי פינגווין
 מקום הוצאה:  שוודיה
 תאריך הוצאה:  2011
 מספר עמודים:  332
 סדרה
 הספר הבא:  אדרנלין
אני זלאטן איברהימוביץ' (בשוודית: Jag är Zlatan Ibrahimović) הוא אוטוביוגרפיה של הכדורגלן השוודי זלאטן איברהימוביץ', שנכתבה יחד עם הסופר השוודי דייוויד לגרקרנץ ופורסמה לראשונה בשוודית בשנת 2011 על ידי הוצאת הספרים "Albert Bonniers Förlag (אנ')". הספר זכה להצלחה; מהמהדורה הראשונה שלו נמכרו 100,000 עותקים ביום הראשון להוצאתה, ו-800,000 ספרים נמכרו בשוודיה בלבד עד 2017. הספר תורגם לשפות אחרות, וסרט המבוסס על הספר בשם "אני זלאטן (אנ')" יצא לאקרנים בשוודיה בשנת 2021.
תקציר

הכדורגלן השוודי זלאטן איברהימוביץ' מספר בספר את סיפור חייו, ומתחיל בילדותו ברוזנגארד, מחוז מהגרים בחלקה הדרומי של מאלמה. אביו הבוסני ואמו הקרואטית נישאו כדי לקבל היתרי שהייה, ונפרדו כשהיה בן שנתיים; אביו סובל מהתמכרות לאלכוהול ומטראומה נפשית בשל הסבל של משפחתו במלחמת בוסניה, וגם אמו נהגה כלפיו באלימות. איברהימוביץ' מתאר כיצד מצא דרך להשתלב ככדורגלן במאלמה, תוך שהוא נשאר מודע לעצמו. בספר מתאר איברהימוביץ' את עונתו היחידה בברצלונה, (עונת 2009/2010), ותוקף את המאמן פפ גווארדיולה, אותו הוא מתאר כפחדן ובלתי גמיש. במקביל, הוא מציין לשבח מאמנים אחרים, כגון לאו ביינהאקר, פאביו קאפלו וז'וזה מוריניו, וכן את סוכנו מינו ראיולה.
הפצה

המהדורה הראשונה כללה 100,000 עותקים, ונמכרה בשוודיה תוך שעות ספורות. במהדורה השנייה הודפסו 100,000 עותקים נוספים, ובתקשורת המקומית פורסם כי איברהימוביץ' הרוויח משני מהדורות אלו בלבד כ-3 מיליון קרונות. הספר הודפס לאחר מכן גם בארצות הברית, בריטניה, פינלנד, איטליה, נורווגיה, הולנד, דנמרק, פולין, בוסניה והרצגובינה, קרואטיה, מונטנגרו, סרביה, סלובניה, הונגריה, איסלנד ויפן. עד דצמבר 2017 הספר נמכר ביותר מ-800,000 עותקים בשוודיה.
הערות שוליים

↑  Sweden’s Zlatan is coming to big screen, 'Millennium' author confirms, thelocal, ‏2 בדצמבר 2017
↑  I Am Zlatan: Release date, how to watch & all the details about Ibrahimovic movie | Goal.com US, www.goal.com, ‏2021-07-02 (באנגלית אמריקאית)
↑  Kuper, Simon (2013-03-01). "Philip Roth and Zlatan Ibrahimović". Financial Times. נבדק ב-2023-08-14.
↑  Why 'I am Zlatan' should win Book of the Year prize: Ibrahimovic's, The Independent, ‏2013-11-26 (באנגלית)
↑  Williams, Richard (2013-10-23). "I am Zlatan Ibrahimović by Zlatan Ibrahimović – review". The Guardian (באנגלית בריטית). ISSN 0261-3077. נבדק ב-2023-08-14.
↑  "המצאתי את כל הציטוטים של זלאטן איברהימוביץ' באוטוביוגרפיה", באתר וואלה, 27 במאי 2015
↑  "רק אלוהים יודע, ואתה מדבר איתו כעת": לרגל הפרישה - הציטוטים הגדולים של זלאטן, באתר ynet, 5 ביוני 2023
↑  Zlatans boksuccé: 100 000 ex sålda, www.expressen.se, ‏2011-11-08 (בשוודית)
↑  Zlatans självbiografi en bestseller – i Finland: ”Många fans här”, www.aftonbladet.se, ‏2012-05-26 (בשוודית)
↑  ""Zlatan får folk att rusa till biblioteket"". Dagens Nyheter (בשוודית). 2014-08-23. ISSN 1101-2447. נבדק ב-2023-08-14.
אלגול (כוכב)

| --- | --- |
   
 מיקומו של אלגול בקבוצת פרסאוס
 נתוני תצפית
 קבוצת כוכבים:  פרסאוס
 שמות נוספים:  β בפרסאוס, כוכב השד
 סוג:  כוכב הסדרה הראשית כחול
 בהירות נראית:  2.12 משתנה
 סיווג ספקטרלי:  B8 V
 עלייה ישרה:  03ʰ 08ᵐ 10.1ˢ מילי-שניות קשת בשנה
 נטייה:  ‏20.3″ ‏57′ ‏40°‏+ מילי-שניות קשת בשנה
 משך מחזור השתנות:  2 ימים, 20 שעות ו-49 דקות
 מאפיינים פיזיים
 בהירות מוחלטת:  0.15− משתנה
 מרחק:  2 ± 93  שנות אור 0.61±28.51  פארסק
 רדיוס:  2.9 רדיוסי שמש
 מסה:  3.6 מסות שמש
 עוצמת הארה:  פי 100 מהשמש
 טמפרטורה:  12,500 K
 מהירות סיבוב:  65 ק"מ/שנייה
 מהירות רדיאלית:  3.7±3.9 קילומטר לשנייה
 היסט:  36.27±1.4 אלפיות של שניות קשת
 מערכת
 כוכבים נלווים:  אלגול B / C
|  נתוני תצפית |
| --- | --- |
 סוג:  תת-ענק כתום
 בהירות נראית:  5.7
 סיווג ספקטרלי:  K0-2 IV
 עלייה ישרה:  2.99±1.42 אלפיות שניית קשת בשנה
 נטייה:  −1.66±1.22 אלפיות שניית קשת בשנה
 מאפיינים פיזיים
 בהירות מוחלטת:  3.5
 מרחק:  93±2  שנות אור 28.51±0.61  פארסק
 רדיוס:  3.5 רדיוסי שמש
 מסה:  0.8 מסות שמש
 עוצמת הארה:  פי 3.4 מהשמש
 טמפרטורה:  4,500 K
 מהירות סיבוב:  50 קילומטר לשנייה
 מהירות רדיאלית:  3.7±3.9 קילומטר לשנייה
 היסט:  36.27±1.4 אלפיות של שניות קשת
|  נתוני תצפית |
| --- | --- |
 סוג:  כוכב הסדרה הראשית לבן
 בהירות נראית:  5.57
 סיווג ספקטרלי:  A5 V
 עלייה ישרה:  2.99±1.42 אלפיות שניית קשת בשנה
 נטייה:  −1.66±1.22 אלפיות שניית קשת בשנה
 מאפיינים פיזיים
 בהירות מוחלטת:  3.3
 מרחק:  93±2  שנות אור 28.51±0.61  פארסק
 רדיוס:  1.7 רדיוסי שמש
 מסה:  1.67 מסות שמש
 עוצמת הארה:  פי 4.1 מהשמש
 טמפרטורה:  8,500 K
 מהירות סיבוב:  50 קילומטר לשנייה
 מהירות רדיאלית:  3.7±3.9 קילומטר לשנייה
 היסט:  36.27±1.4 אלפיות של שניות קשת
אלגול או β בפרסאוס הוא הכוכב השני בבהירותו בקבוצת הכוכבים פרסאוס ואחד המשתנים הלוקים הידועים ביותר. למעשה זו מערכת של שלושה כוכבים, בה בכל יומיים, 20 שעות ו-49 דקות, הכוכב הבהיר ביותר מוסתר חלקית למשך כ-10 שעות על ידי כוכב עמום יותר המקיף אותו וכתוצאה מכך הבהירות הכוללת של המערכת יורדת בכ-30% כך שניתן להבחין בשינוי הבהירות גם בעין. שמו של הכוכב נגזר מערבית - رأس الغول (ראס אל-גול) שפירושו "ראש השד", שם שמרמז על כך שכבר הערבים הכירו בכך שזהו לא כוכב רגיל. במיתולוגיה היוונית הכוכב ייצג את ראשה של מדוזה הגורגונה, המוחזק על ידי פרסאוס לאחר שהרג אותה וערף את ראשה.